Document ID: 32001R1965

Kommissionens forordning (EF) nr. 1965/2001
af 8. oktober 2001
om ændring af forordning (EØF) nr. 2807/83 om nærmere bestemmelser for registrering af oplysninger om medlemsstaternes fangster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), som senest ændret ved forordning (EF) nr. 2846/98(2), særlig artikel 6, stk. 8, og
ud fra følgende betragtninger:
(1) Efter artikel 6 i forordning (EØF) nr. 2847/93 skal førere af EF-fartøjer med en længde overalt på 10 m eller derover føre logbog. Det bør derfor tydeliggøres i bilag IV og V til Kommissionens forordning (EØF) nr. 2807/83 af 22. september 1983 om nærmere bestemmelser for registrering af oplysninger om medlemsstaternes fangster(3), senest ændret ved forordning (EF) nr. 2737/1999(4), hvilke EF-fartøjer der er underlagt denne forpligtelse.
(2) I bilag VIIIa til forordning (EØF) nr. 2807/83 står opført de radiostationer, via hvilke EF-fiskerfartøjerne sender visse meddelelser. Radiostationerne i Tyskland og Frankrig er blevet sat endeligt ud af drift. Henvisningerne til disse radiostationer bør derfor slettes i det pågældende bilag.
(3) Det er derfor nødvendigt at ændre forordning (EØF) nr. 2807/83 i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
I forordning (EØF) nr. 2807/83 foretages følgende ændringer:
1) Punkt 2.1.1 i bilag IV og V affattes således: "2.1.1. Fartøjer, for hvilke der skal føres logbog
Førerne af EF-fiskerfartøjer med en længde overalt på 10 meter eller derover skal føre logbog.
Førere af EF-fartøjer med en længde overalt på under 10 meter skal også føre logbog, når flagmedlemsstaten eller den medlemsstat, hvor det er registreret, har foreskrevet det."
2) I bilag VIIIa udgår følgende linjer:
TABELPOSITION "
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. oktober 2001.

Labels: 12
6